stanford-oval/wikipedia huggingface dataset:
מריאל פרנקו
חיים אישיים

פרנקו הזדהתה כביסקסואלית. בשנת 2017, היא עברה לשכונה טיז'וקה בריו דה ז'ניירו עם בת זוגה, מוניקה טרזה בניסיו, ובתה בת ה-18, לויארה סנטוז. פרנקו ובניסיו נפגשו בטיול עם חברים כשהיו בנות 18 ו-24 בהתאמה. מערכת היחסים ביניהן נמשכה 13 שנים, אם כי הופסקה מספר פעמים בשל קשיים בקבלתה מצד בני משפחותיהן וחבריהן. בהפסקות אלה, הן ניהלו מערכות יחסים עם גברים ונשים אחרות. פרנקו ובניסיו תכננו להינשא זו לזו בספטמבר 2019.
הערות שוליים

1 2  Family rejection, desire for marriage and mourning: the interrupted love story of Marielle and Monica – News, newsbeezer 30/03/2018
↑  Brazilian Activist Marielle Franco, Who Protested Police Violence, Has Been Assassinated, Vogue
1 2  Who Killed Marielle Franco?, ByElla Mahony to Jacobin magazine
↑  She Was Rio’s Biggest Hope. Then She Was Assassinated, OZY
↑  The Life and Death of a Defiant Voice ,piaui
↑  Marielle Franco, Activist Against Brazil's Police Brutality, Assassinated in Rio, broadly
1 2  Marielle Franco: Why my friend was a repository of hope and a voice for Brazil's voiceless, before her devastating assassination, Glenn Greenwald to the Independent 16/03/2018
↑  Rio de Janeiro Chamber Rejects Project for Lesbian Visibility, Brazil de Fato 18/08/2017
↑  ציוץ של מריאל, באתר טוויטר, 13 במרץ 2018
↑  Protests held across Brazil after Rio councillor shot dead, The gardian 15/03/2018
↑  Ammunition Which Killed Marielle Franco in Rio Stolen from Police, The Rio Times 17/03/18
↑  Ministry changes version of Jungmann about the theft of ammunition used in the murder of Marielle, cotidiano 19/03/18
1 2 3  שנה אחרי הרצח, שני שוטרים לשעבר נעצרו בחשד להתנקשות בחברת המועצה בריו, באתר הארץ, 14 במרץ 2019
↑  ברזיל: שוטרים חשודים בהתנקשות בפוליטיקאית השחורה, באתר ynet, 13 במרץ 2019
↑  Marielle Franco: two politicians and ex-police chief arrested over Brazil murder, באתר הגארדיאן, ‏24 במרץ 2024 (באנגלית)
↑  התנקשות בחברת מועצה שחורה מסעירה את ברזיל, באתר ynet, 19 במרץ 2018
↑  Brazil: Authorities must investigate the killing of human rights defender Marielle Franco, Amnesty International
↑  Brazil: Assassination of Rights Defender, Driver, Human rights watch 15/03/2018
↑  בברזיל נרצחה פעילה פמיניסטית-שמאלית; מק"י שיגרה מכתב סולידריות, באתר המפלגה הקומוניסטית הישראלית
↑  Building Bridges Between Favelas in Kenya and Brazil Through ‘Artivism’ #MarielleLegacy, RioOnWatch
↑  Amnesty International launches world’s biggest human rights campaign, Amnesty International
↑  Women's rights take centre stage as murdered activists are remembered, The gardian 29/11/2018
↑   הקרנבלים השנה היו פוליטיים במיוחד, באתר הארץ, 9 במרץ 2019
↑  Family rejection, desire for marriage and mourning: the interrupted love story of Marielle and Monica – News, newsbeezer 30/03/2018
| --- | --- |
בקרת זהויות :  PLWABN: 9810595033605606  ISNI: 0000 0005 0082 7953  LCCN: no2019155284  VIAF: 945153532450548820001   WorldCat (עם VIAF): 945153532450548820001 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריאל פרנקו".
מריאל פרנקו באוגוסט 2016
הפגנה שנערכה לזכרם של מריאל פרנקו והנהג שלה, אנדרסון פדרו גומז
מריאנה כהנה

| --- | --- |
אין תמונה חופשית
 לידה:  22 באפריל 1922 טקוץ', ממלכת רומניה 
 פטירה:  23 במרץ 2008 (בגיל 85) בוקרשט, רומניה 
 
מריאנה רודן כהנה (ברומנית: Mariana Rodan Kahane,‏ 22 באפריל 1922 טקוץ' – 23 במרץ 2008 בוקרשט) הייתה אתנומוזיקולוגית וחוקרת פולקלור יהודיה מרומניה. לימדה במכון לפולקלור בבוקרשט.
קורות חיים > ילדות וצעירות

מריאנה כהנה נולדה בשנת 1922 במשפחה היהודית רבינוביץ' בעיר טקוץ', במחוז גאלאץ.
את לימודיה האקדמיים בתחום המוזיקה עשתה בשנים 1941–1946, בבית הספר לאמנויות שהוקם עבור היהודים בלבד בבוקרשט בימי חוקי הגזע של משטר אנטונסקו. מוריה היו בנימין וייס (פיתוח קול), אלפרד מנדלזון (תאוריה-סולפג'), הרמוניה, תולדות המוזיקה) והילדה ז'ריה (פסנתר).
בשנים 1943–1945 עבדה גם כמדריכה בקתדרה לתאוריה-סולפג' באותו בית ספר.
אחרי שינוי המשטר המשיכה את לימודיה בשנים 1946–1952 באקדמיה למוזיקה (הקונסרבטור) של בוקרשט, בפקולטה לפיתוח קול ולחינוך מוזיקלי. למדה אצל יוק קירסקו (תאוריה-סולפג'), יון דומיטרסקו (הרמוניה), ניקולאיה בויקליו ולאון קלפר (קונטרפונקט), טודור צ'ורטיה (צורות מוזיקליות), זנו ואנצ'ה (תולדות המוזיקה), הרי בראונר, טיבריו אלכסנקו, אמיליה קומישל (פולקלור), דומיטרו בוטז (מקהלה וניצוח מקהלות), תאודור רוגלסקי (תזמור) ופלורין יפטימסקו (פסנתר).
קורות חיים > שנות פעילותה האקדמית והמחקרית

בשנים 1948–1949 לימדה כהנה כפרופסור בקונסרבטוריון היהודי 
אלברטו דלה-פרגולה בבוקרשט.
ב-1948 התקבלה לעבודה במכון לפולקלור שהוקם אז ועבדה בו – כמדריכה, כחוקרת ואחר כך כחוקרת בכירה– עד פרישתה לגמלאות בשנת 1981.
בשנים 1949–1955 היא לימדה כמדריכה ואחר כך כמדריכה בכירה בקתדרה לפולקלור באקדמיה למוזיקה (קונסרבטור) בבוקרשט.
בשנים 1950–1959 הייתה חברה בצוות מונוגרפי בין-תחומי בחבל פדורן ("Ținutul Pădurenilor) באזור הונדוארה, ואחרי 1960 בצוות נוסף באולטניה התת-קרפטית.
במסגרת האוסף הלאומי לפולקלור הוטל עליה לחקור  יחד עם לוצ'יליה ג'ורג'סקו ,את שירי פולחן ההלוויות - מאוד ספציפיים לעם הרומני, שירים טקסיים של ההתכנסויות הקרויות "שזטוארה" (ערבים חורפיים לשירה ולסיפורים של הכפריות), שירים טקסיים של אריגה בנול, דוינות מחבל אולטניה. כהנה אספה בשטח, לבד או בצוות, כ-4,350 קטעי פולקלור בעקבות מחקריהם של בלה בארטוק (בחבל פדורן, ובביהור) ושל קונסטנטין בראילויו (במחוז גורז') שנערכו 35–60 שנה קודם לכן. היא ביקרה לצורך מחקריה במחוזות אלבה, אראד, ארג'ש, ביהור, ביסטריצה-נסאוד, בראשוב, קלראש, מחוז ג'ורג'יו, סיביו, טלאורמן, טימיש, ולצ'ה ובבוקרשט. בשנת 1960 גילתה את הרפרטואר הטקסי של ערבי השירה והסיפורים שהאתרגנו בחורפים על ידי נשים בכפרים, ו לבד או ביחד עם לוצ'יליה ג'ורג'סקו יצרה ארכיון המורכב מ-421 תעודים קוליים, מ-73 יישובים),
כמו כן חקרה כהנה את השיר המפורסם צ'וקרליה (הזמיר) ומצאה את מקורו במוזיקה הכפרית המסורתית, בזמנן שיחד עם פלוריקה לורינץ, עסקה בחקר שירי השחר - Zorile - השייכים לדעתה לשירי ה"גורלות" - טוות הגורל (המקבליות למוירות) הקרויות ברומנית "אורסיטוארה" (Ursitoare).
בתקופה של הליברליזציה היחסית של המשטר הקומוניסטי ברומניה, בשנים 1969 עד 1970, הורשתה כהנה על ידי השלטונות לצאת להשתלמות עם מלגת מחקר בתחום האתנומוזיקולוגיה באוניברסיטת אינדיאנה בבלומינגטון אצל ג'ורג' ליסט ובאוניברסיטת קליפורניה בלוס אנג'לס אצל צ'ארלס סיגר ומאנטל הוד.
בשנת 1969 היא נבחרה לחברה באיגוד לאתנומוזיקולוגיה של ארצות הברית וב-1975 לחברה במועצה הבינלאומית למוזיקה מסורתית, בקבוצת חקר הניתוח והשיווט של המוזיקה העממית.
כהנה פרסמה מאמרים ומחקרים בכתבי עת מקצועיים ברומניה (ב-Revista de Folclor, ב-Muzica, בשנתון המכון למחקרים אתנולוגיים ודיאלקטולוגיים, ב-Revue Roumaine d'histoire de l'art), ומחוצה לה (Ethnomusicology, Journal of the Society of Ethnomusicology, Jahrbuch fur Volksliedforschung, Dialogue וכו').
היא הרצתה ברומניה ובארצות אחרות (ארצות הברית, בולגריה, פולין, סלובקיה וכו') ברדיו, בטלוויזיה ובכנסים.
כהנה חקרה גם את ההתפחותם של הדוינה ושל שיר הערש הרומני. מחקר אותם ערבי   ה"שזטוארה" הסיקה שהרפרטואר שלהם לא השתייך למחזור העבודה כפי שסברו, אלא למחזור החיים - בעיקר של הרווקות, תוך שימוש ב"כישופים", קריאות ביניים ולחשים. כמו כן כתבה קובץ על לחשים ותפילות הממוקדים בפולקלור המוזיקלי והשירי הרומני.
מריאנה כהנה אספה 4,300 קטעי פולקלור, העבירה לתווים והעתיקה מעל 3,500 מנגינות עממיות. רובן נשמרות בארכיון של המכון לאתנוגרפיה ולפלוקלור על שם קונסטנטין בראילויו בבוקרשט.
היא נפטרה בשנת 2008 בבוקרשט.
ספרים

1988 - Cântecul Zorilor și Bradului. Tipologie muzicală (שירי שחר ועצי אשוח. טיפולוגיה מוזיקלית) - יחד עם לוצ'יליה ג'ורג'סקו-סטנקוליאנו
2007 - Doina vocală din Oltenia. Tipologie muzicală (הדוינה הקולית באולטניה. טיפולוגיה מוזיקלית - בעריכת מריאן לופאשקו
1953 - Din folclorul nostru - מהפולקלור שלנו - יחד עם אמיליה קומישל
1959 - Antologie folclorică din ținutul Pădurenilor (Hunedoara) - אנתולוגיה פולקלורית מחבל פדורן (הונדוארה) - יחד עם אמיליה קומישל
ב-1970 ערכה מהדורה אנגלית ראשונה של ספר היסוד של קונסטנטין בראילויו Esquisse d'une méthode de folclore musical
יחד עם גיזלה סוליציאנו וס. איליץ' ערכה ופרסמה קובץ שירי עם סרביים ועם ט. אלכסמדרו - עוד שתי אנתולוגיות רומנית
דיסקוגרפיה

București '1999 Document. Arhive folclorice românești - Rădăcini / Document. Romanian Folk Archives - Roots (EDC CD עם 54 קטעים מוזיקליים וחוברת ברומנית ובאנגלית מאת מריאנה כהנה, אמיליה קומישל ומריאן לופאשקו
פרסים ואותות הוקרה

1988 - פרס איחוד המלחינים של רומניה - עבור "הטיפולוגיה של שירי הלווייה הטקסיים" ברומניה
1988 - פרס האקדמיה הרומנית - עבור אותה עבודת מחקר
לקריאה נוספת

Mariana Kahane - 5. Folcloristică și etnomuzicologie în N.Cajal, H.Kuller (coord) - Contribuția evreilor din România la cultură și civilizație, Hasefer, București, 2004,
Cosma, Viorel: Muzicieni din România, vol. V (K-M), Editura Muzicală, București, 2002, pp. 21-24 ISBN 973-420-317-7
(ויורל קוסמה - מוזיקאים מרומניה כרך ה' K-M)
Datcu, Iordan: Dicționarul etnologilor români (ediția a III-a), Editura Saeculum I.O., București, 2006, p. 515-517 ISBN 973-642-098-1 (יורדאן דאטקו - לקסיקון האתנולוגים הרומנים)
Datcu, Iordan: Dicționarul folcloriștilor II, Editura Litera, București, 1983, p. 131-133
(יורדאן דאטקו - לקסיקון הפולקלוריסטים כרך ב)
הערות שוליים

1 2 3 4 5  2004  M.Kahane עמ' 473
| --- | --- |
בקרת זהויות :  VIAF: 937152932535409830006   WorldCat (עם VIAF): 937152932535409830006 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריאנה כהנה".
משלנו... (ספר)

|  מידע כללי |
| --- | --- |
 מאת:  וילי קורסרי 
 שפת המקור:  הולנדית 
 מקום התרחשות:  הולנד 
 תקופת התרחשות:  שנות ה-40 של המאה ה-20 
 הוצאה
 תאריך הוצאה:  1945 
 
משלנו... הוא ספרה של וילי קורסרי, סופרת הולנדית. הספר יצא בהולנד בשנת 1945, תורגם לעברית בידי שמואל שניצר ויצא לאור בהוצאת המתמיד, בשנת 1957. הספר יצא בשני חלקים, הראשון בן 237 עמודים והשני בן 240 עמודים.
רקע

רקע הספר הוא שנות הכיבוש הנאצי בהולנד בשנים 1940–1945. אזרחים הולנדים מסכנים את חייהם וחיי משפחותיהם כדי להסתיר יהודים ולספק להם מזון ובגדים. הסיפור המוכר לכל מיומנה של אנה פרנק חורג מתחום בית מסתור יחיד של שתי משפחות ומציליהם, ונפרש על פני הולנד כולה ובעיקר אמסטרדם. אזרחים רגילים, שחיו את חייהם באין מפריע, התפרנסו בכבוד ועמדו בקשרי עסקים, מקצוע וידידות עם אנשים אחרים, מהם נוצרים ומהם יהודים, מהם ילידי הולנד ומהם שנמלטו מגרמניה בתקווה למצוא מקלט בארץ חדשה, עומדים לפתע לפני דילמה שלא העלו בדעתם - להמשיך בחייהם הרגילים והבטוחים לכאורה ולהתעלם מן הקורה ברחוב ובבתי שכניהם וחבריהם, או לעשות צעד גורלי, להתגייס לשורות המחתרת ולעבור לחיים של פחד מתמיד, חשש מכל דפיקה בדלת ומכל מבט חשדני של שכנים ועוברים ושבים ברחוב. אנשים עוזבים את בתיהם ונודדים בין בתי מסתור, מעבירים יהודים מבית לבית, בשעות הלילה ומתוך סיכון עצום לעצמם, מעבירים את ימיהם ולילותיהם בחיפוש מזון ליהודים מסתתרים, שאינם יכולים להשתמש בפנקסי מזון רשמיים, ובכל פרידה אינם יודעים אם ישובו להיפגש. היפוכם של אנשי המחתרת הם ההולנדים, המלשינים על שכניהם היהודים ועל האנשים שמסתירים אותם, ואף כאלה המנצלים את אסונם של היהודים שבן משפחתם נלקח ולא שב, ומוציאים מהם במרמה כסף, בגדים ומזון כדי להעביר לו, כביכול.
קלגסי הס"ד הגרמנים ואנשי הנס"ב, הנאצים ההולנדים משתפי הפעולה, מסתערים בלילות על בתים שלווים, פורצים פנימה, שוברים, גוזלים והורסים מכל הבא ליד ולוקחים גברים ונערים למעצר ללא עילה. מי שנלקח למעצר איננו יודע אם ישוב לביתו או יישלח למחנה וסטרבורק ההולנדי או לאושוויץ. עקרות בית הגונות שראו כבוד לעצמן לטפל כיאות במשפחותיהן אינן יכולות עוד להשיג מצרכי יסוד, לא מזון ולא סבון ורואות את ילדיהן וילדי השכנים רעבים ללחם, דועכים וגוועים במחלות קלות - וכל אותו זמן ממשיכים הנאצים לרוקן את הולנד מכל אוצרותיה ולהעבירם לגרמניה. העשירים, המקורבים לשלטון, ממשיכים לחגוג בארוחות פאר עם ידידיהם הנאצים ומתלוננים שקשה להשיג סיגריות וממתקים, בעוד ילדים ותינוקות גוועים ברעב ובקור ברחובות הסמוכים. ובכל החושך הזה - פשוטו כמשמעו, כי גם חשמל אין עוד - נקודות האור היחידות הן פעולותיהם של אנשי המחתרת, ללא ליאות, בלי להישבר, בלי מנוחה.
תרגום לעברית

הוצאת המתמיד, תרגום שמואל שניצר, 1957.
Free as a Bird

"Free as a Bird" (תרגום חופשי לעברית "חופשי כמו ציפור"), במקור נכתב ואורגן כהקלטה ביתית של ג'ון לנון ב-1977. ב-1995, גרסת אולפן של השיר הכוללת את השתתפות יתר חברי הביטלס פול, ג'ורג' ורינגו, פורסמה כסינגל חדש של הביטלס לראשונה מזה 25 שנים לאחר פירוק הלהקה.
הסינגל פורסם כחלק ממאמצי הקידום של מיזם האנתולוגיה, אשר כלל סדרה תעודית בת שמונה פרקים המתארת את סיפורם של הביטלס מתחילתם ועד פירוק הלהקה. וכמו כן כסינגל הראשון מתוך אלבום האוסף אנתולוגיה 1, הראשון מבין 3 אלבומים אשר מכילים חומרים נדירים וגרסאות לא מוכרות לשירי העבר של הלהקה.
עם תחילת העבודה על המיזם, פנה מקארטני לאלמנתו של לנון, יוקו אונו, בבקשה שתעביר לו ולשאר חברי הביטלס הנותרים חומרים ישנים של ג'ון שניתן לעבדם לשירים חדשים. אונו העבירה לו שני שירים Free as A Bird, ואת Real Love (אשר הוקלט מחדש גם כן, ופורסם כסינגל המוביל של אלבום האנתולוגיה השני שיצא).
הקליפ שנעשה לשיר, מאמץ את נקודת המבט של ציפור במעופה, אשר חולפת על פני דימויים רבים אשר מזכירים את שיריהם של הביטלס ותחנות ידועות בקריירה שלהם כלהקה דוגמת השירים Strawberry Fields Forever, Penny Lane, A Day in the Life, Eleanor Rigby‏, Helter Skelter, והסרט המצויר צוללת צהובה.
השיר התקבל באהדה רבה על ידי מעריצי הלהקה ומבקרים רבים. השיר זכה בפרס גראמי ב-1997, והיה לסינגל ה-34 של הלהקה, אשר הגיע לרשימת 10 הגדולים במצעדי המכירות האמריקאיים. בזכות הישג זה, השיר אפשר ללהקה להגיע להישג ייחודי ולהיכלל ברשימות ה-40 הגדולים במצעדי המכירות ב-4 עשורים שונים (1960, 1970, 1980, 1990).
פיתוח השיר

מקרטני, האריסון וסטאר תכננו במקור להקליט מוזיקת רקע, כשלישייה, בשביל פרויקט האנתולוגיה. אולם הסתבר להם, על-פי דבריו של סטאר, כי הם מעוניינים להקליט מוזיקה חדשה ביחד. לפי האריסון, כל חברי הביטלס הסכימו בעבר שאם אחד מהם לא יהיה בלהקה, שהאחרים לעולם לא יחליפו אותו ו"יופיעו תחת השם הביטלס", ולכן מבחינתם של שלושת הנותרים, "האדם היחידי שיכל להשתתף בהקלטות היה ג'ון".
לאחר דברים אלו, מקרטני פנה ליוקו אונו ושאל אותה האם יש לה חומרים שלא שוחררו בעבר של ג'ון. אונו שלחה למקרטני קלטת עם ארבעה שירים. "Free as a Bird" הוקלט על ידי לנון ב-1977 בדירתם המשותפת של בני הזוג בניו-יורק, אבל לא הושלם. בהקדמה לשיר לנון נשמע מציג את השיר תוך שימוש במבטא ברוקלינאי כבד והוגה את שמו "Free as a Boid". שאר השירים שאונו שלחה היו "Grow Old With Me", "Real Love" ו"Now and Then". אונו טוענת שהרעיון הראשוני של הוספת קולות ועיבודים לקלטות הדמו הישנות של בעלה היה של האריסון ומנהל מסע ההופעות לשעבר של הביטלס, ניל אספינאל. אונו אמרה: "אנשים אומרים שהכל הוסכם כשפול הגיע לניו-יורק כדי להנציח את ג'ון בהיכל התהילה של הרוק אנד רול, אבל הכל סוכם עוד לפני זה. אני רק ניצלתי את המאורע כדי להעביר את הקלטות באופן אישי לפול".
מקרטני הגיע לביתה של אונו לאחר הטקס בהיכל התהילה, כדי להקשיב ולקבל את קלטות הדמו של לנון, וסיפר על הסיטואציה:
”היא הייתה שם עם שון.. והיא השמיעה לנו שתי רצועות. היו שני שירים חדשים לגמרי בקלטות מונו שהוא (לנון) הקליט בבית.. אז בדקתי עם שון, מפני שלא רציתי שיהיו לו בעיות עם זה.
שון אמר "ובכן, זה יהיה מוזר לשמוע בחור מת בתור הסולן הראשי בשיר. אבל אני בעד שתנסו."
אני אמרתי לשניהם, אם זה לא מסתדר, יש לכם זכות וטו.
כשסיפרתי לג'ורג' ורינגו שהסכמתי לתנאי הזה, הם אמרו "מה? אבל יקרה מה אם אנחנו אוהבים את זה?" ולמזלנו זה לא הגיע לידי זה. אמרתי ליוקו "אל תכפי יותר מדי תנאים עלינו, זה קשה ממש לעשות את זה, מבחינה מנטלית. אי אפשר לדעת מה יהיה. אולי אנחנו נשנא אחד את השני אחרי שעתיים בחדר ההקלטות עד כדי שנצא החוצה ולא נחזור. אז בבקשה אל תשימי תנאים כלשהם, זה קשה מספיק גם בלעדיהם.”
במהלך ריאיון לפרויקט האנתולוגיה, מקרטני שיתף שהוא היה מופתע לגלות שהקלטות הדמו של לנון לשירים "Free as a Bird" ו"Real Love" כבר שוחררו בעבר, והיו מוכרים היטב למעריצי לנון. סטאר הודה שההאזנה הראשונה להקלטות הייתה מאוד אמוציונאלית עבורו.
הקלטות

חברי הביטלס הנותרים החליטו שג'ף לין יפיק את האלבום, מכיוון שעבד בעבר עם ג'ורג' בסופרגרופ הטרבלינג וילבוריס, על פני המפיק הוותיק של הביטלס ג'ורג' מרטין, בשל בעיות שמיעה שמרטין פיתח. ההקלטות המקוריות של לנון, הציגו על קלטת את קולו של לנון יחד עם פסנתר מלווה באותה הרצועה. לא ניתן היה להפריד בין קולו של לנון לפסנתר המלווה, עובדה אשר אילצה את לין להפיק את השיר כשבאותה הרצועה ישבו יחדיו הקול של לנון והפסנתר. לין טען שנושא זה בסופו של דבר יצא לטובה, שכן הוא הוסיף לאמינות של השיר, מאחר שלנון באמת ניגן את השיר ולא שר שורות אקראיות, כפי שזמרים עושים בהקלטות מקצועיות בהן יש הפרדה בין המוזיקה לשירה.
סטאר אמר שמאחר ולנון לא היה באולפן איתם, שלושת הביטלס הסכימו ביניהם שהם יעמידו פנים שהסיבה שבגללה לנון לא נמצא אתם היא שהוא יצא "לארוחת צהריים" או "לכוס תה". שלושת הביטלס הנותרים הקליטו רצועות שהתחברו מסביב לרעיון הבסיסי של לנון, אבל בשל העובדה שלנון כתב סקיצה ראשונית בלבד, נאלצו להשלים מדי פעם חלקים שלא היו שלמים בתוספות של אקורדים, ולגם להרחיב מעט את השיר כדי שניתן יהיה להכניס שורות שירה נוספות למקרטני והאריסון. למעשה זהו השיר היחידי של הביטלס בו 3 חברים שונים שרו חלקי שירה ראשית בנפרד. למעט הגרסה המיוחדת למעריצים של השיר "(Christmas Time (Is Here Again", אשר כל ארבעת החברים שרו בו סולו בנפרד.
המוזיקה של יתר הביטלס הוקלטה והופקה בין פברואר למרץ 1994 בסאסקס אנגליה, באולפן הביתי של פול מקרטני. השיר מסתיים עם קודה קלה, נגינת יוקולילי על ידי האריסון וקולו של לנון מתנגן אחורנית. לנון אומר, כאשר מנגנים את הקלטתו לאחור "יצא נחמד שוב", אמרה ידועה של הבדרן והמוזיקאי הבריטי ג'ורג' פורמבי. לדעת שלושת הביטלס הנותרים, התוצאה של ההקלטות יצאה מאוד "לנונית", דבר שלפי מקרטני לא היה מכוון על ידם, והתגלה רק לאחר שמיעה משותפת לגרסה הסופית של השיר. הביטלס הנותרים הסכימו כולם כי תהליך העבודה על Free as Bird היה מהנה יותר עבורם מאשר העבודה על Real Love, הסינגל השני של לנון. זאת מאחר ש Real Love כבר היה שלם ברובו, ולביטלס הנותרים היה מעט מאוד יכולת לעצב או להוסיף לשיר חלקים נוספים, כפי שעשו ב-Free as a Bird.
קליפ

הקליפ עבור Free as a Bird הופק על ידי וינסנט ג'ולייט ובוים על ידי ג'ואי פיטקה, ומתאר ממבטה של ציפור במעופה התייחסויות רבות לשירים ידועים של הביטלס כגון Penny Lane, Eleanor Rigby, ‏A Day in the Life, ‏Helter Skelter‏, Strawberry Fields Forever‏, Paperback Writer‏, Piggies‏, The Continuing Story of Bungalow Bill‏, Doctor Robert‏ ו-The Fool on The Hill‏. ההערכה היא כי ישנם לפחות 80 דימויים אשר מזכירים את המוזיקה, המילים וההיסטוריה של הביטלס בקליפ. הציפור אשר מבטה תוך כדי מעוף מהווה את נקודת המבט של הקליפ, אינה נראית במהלכו כלל. ניל אספינל, אחד מהמנהלים באפל רקודרס בתקופת הצילומים של הקליפ, טען כי הציפור לא נראתה משום שאף אחד לא הצליח להגיע להסכמה על סוג הציפור שהיא צריכה להיות. פיטקה היה מחויב לשלוח את רעיונותיו לקליפ למקרטני, האריסון, סטאר ואונו כדי לוודא שכולם מסכימים על הקונספט לפני שהוא יוכל להתחיל את הצילומים בפועל. הקליפ צולם במיקומים אותנטיים ככל שניתן היה לצלם בם (לרבות מקומות רבים בלונדון אשר קשורים להיסטוריה האישית של חברי הביטלס, ומוזכרים בשיריהם השונים). אף על פי שפיטקה הפיק סטוריבורד, הוא במהרה זנח אותו לטובת צילומים לפי הפרספקטיבה והזויות שהמצלמה איפשרה לו להגיע אליהם.
האריסון, אשר ניגן ביוקלילי בהקלטות השיר, ביקש להופיע בקליפ כנגן היוקלילי בסצנה האחרונה, מאחר שהנגן מצולם אך ורק מגבו. פיטקה סירב לבקשתו של האריסון, מאחר שהרגיש כי יהיה זה לא נכון לאווירה של הקליפ להכניס את חברי הביטלס העכשוויים להופעה בסוף הקליפ. פיטקה מאוחר יותר סיפר שזה היה "קורע לב" שהאריסון לא הופיע בקליפ, במיוחד לאור מותו של האריסון ב-2001 ולאור התגלית של פיטקה, כי נגינת היוקלילי לא הייתה סימפול שהוסף לשיר אלא נגינתו של האריסון עצמו. הקליפ זכה בפרס גראמי ל-1997 עבור הקליפ הקצר הטוב ביותר.
מבצעים

ג'ון לנון – שירה ופסנתר
ג'ורג' האריסון – שירה וגיטרה
פול מקרטני – שירה וגיטרת בס
רינגו סטאר – תופים
מוקדמות מונדיאל 2014

מדינות שהעפילו למונדיאל 2014
  מדינות שלא העפילו למונדיאל 2014
  מדינות שלא נרשמו למוקדמות מונדיאל 2014
  מדינות שאינן חברות בפיפ"א
203 נבחרות לאומיות נרשמו למוקדמות מונדיאל 2014, והתחרו על 31 מקומות בטורניר. נבחרת ברזיל, מארחת טורניר הגמר, העפילה אוטומטית, ללא צורך בהשתתפות במשחקי המוקדמות. בדומה למוקדמות מונדיאל 2010 נאלצה האלופה המכהנת להשתתף בטורניר המוקדמות. הגרלת המשחקים נערכה בריו דה ז'ניירו שבברזיל ב-30 ביולי 2011.
31 המקומות הפנויים (ברזיל המארחת העפילה אוטומטית) חולקו בין קונפדרציות הכדורגל של פיפ"א כמפורט להלן:
אירופה (אופ"א): 13 מקומות, עליהם התחרו 53 נבחרות.
דרום אמריקה (CONMEBOL):‏ 4-5 מקומות, עליהם התחרו 9 נבחרות.
צפון, מרכז אמריקה והקריביים (CONCACAF):‏ 3-4 מקומות, עליהם התחרו 35 נבחרות.
אפריקה (CAF):‏ 5 מקומות, עליהם התחרו 52 נבחרות.
אסיה (AFC):‏ 4-5 מקומות, עליהם התחרו 43 נבחרות.
אוקיאניה (OFC):‏ 0-1 מקומות, עליהם התחרו 11 נבחרות.
חוק שובר שוויון

כמקובל, על כל ניצחון הנבחרת תזכה ב-3 נקודות, על כל תיקו בנקודה אחת ועל כל הפסד לא תזכה בנקודות כלל, וכך הנבחרות מדורגות לפי מספר הנקודות שלהן. אם ישנו שוויון הקבוצות ידורגו לפי סדר שבירת שוויון זה:
הפרש שערים גבוה יותר בכלל המשחקים בבית
שערי זכות רבים יותר בכלל המשחקים בבית
מספר נקודות גבוה יותר שהושג בין הקבוצות בעלות השוויון
הפרש שערים גבוה יותר במשחקים בין הקבוצות בעלות השוויון
שערי זכות רבים יותר שנכבשו במשחקים בין הקבוצות בעלות השוויון
אם יש שוויון רק בין שתי נבחרות - אז הקבוצה שלרשותה יותר שערי חוץ במפגשים בין הנבחרות.
אם יש עדיין שוויון יערך משחק בין הנבחרות באצטדיון נייטרלי. אם יידרש, במשחק זה יחולו הארכה ודו-קרב פנדלים.
אירופה > בית 1

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  בלגיה | 26 | 10 | 8 | 2 | 0 | 18 | 4 | 14 |  | — | 1 – 1 | 2 – 1 | 2 – 0 | 1 – 1 | 1 – 0 |
|  קרואטיה | 17 | 10 | 5 | 2 | 3 | 12 | 9 | 3 |  | 1 – 2 | — | 2 – 0 | 0 – 1 | 2 – 0 | 1 – 0 |
|  סרביה | 14 | 10 | 4 | 2 | 4 | 18 | 11 | 7 |  | 0 – 3 | 1 – 1 | — | 2 – 0 | 6 – 1 | 5 – 1 |
|  סקוטלנד | 11 | 10 | 3 | 2 | 5 | 8 | 12 | -4 |  | 0 – 2 | 2 – 0 | 0 – 0 | — | 1 – 2 | 1 – 1 |
|  ויילס | 10 | 10 | 3 | 1 | 6 | 9 | 20 | -11 |  | 0 – 2 | 1 – 2 | 0 – 3 | 2 – 1 | — | 1 – 0 |
|  מקדוניה | 7 | 10 | 2 | 1 | 7 | 7 | 16 | -9 |  | 0 – 2 | 1 – 2 | 1 – 0 | 1 – 2 | 2 – 1 | — |
בלגיה העפילה ישירות למונדיאל וקרואטיה העפילה לפלייאוף היבשתי.
אירופה > בית 2

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  איטליה | 22 | 10 | 6 | 4 | 0 | 19 | 9 | 10 |  | — | 3 – 1 | 2 – 1 | 1 – 0 | 2 – 2 | 2 – 0 |
|  דנמרק | 16 | 10 | 4 | 4 | 2 | 17 | 12 | 5 |  | 2 – 2 | — | 0 – 0 | 1 – 1 | 0 – 4 | 6 – 0 |
|  צ'כיה | 15 | 10 | 4 | 3 | 3 | 13 | 9 | 4 |  | 0 – 0 | 0 – 3 | — | 0 – 0 | 1 – 2 | 3 – 1 |
|  בולגריה | 13 | 10 | 3 | 4 | 3 | 14 | 9 | 5 |  | 2 – 2 | 1 – 1 | 0 – 1 | — | 1 – 0 | 6 – 0 |
|  ארמניה | 13 | 10 | 4 | 1 | 5 | 12 | 13 | -1 |  | 1 – 3 | 0 – 1 | 0 – 3 | 2 – 1 | — | 0 – 1 |
|  מלטה | 3 | 10 | 1 | 0 | 9 | 5 | 28 | -23 |  | 0 – 2 | 1 – 2 | 1 – 4 | 1 – 2 | 0 – 1 | — |
איטליה העפילה ישירות למונדיאל. דנמרק הייתה אמורה להעפיל לפלייאוף היבשתי, אך כיוון שמאזנה היה הנחות ביותר מבין הנבחרות שסיימו במקום השני היא הודחה ממנו.
אירופה > בית 3

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  גרמניה | 28 | 10 | 9 | 1 | 0 | 36 | 10 | 26 |  | — | 4 – 4 | 3 – 0 | 3 – 0 | 4 – 1 | 3 – 0 |
|  שוודיה | 20 | 10 | 6 | 2 | 2 | 19 | 14 | 5 |  | 3 – 5 | — | 2 – 1 | 0 – 0 | 2 – 0 | 2 – 0 |
|  אוסטריה | 17 | 10 | 5 | 2 | 3 | 20 | 10 | 10 |  | 1 – 2 | 2 – 1 | — | 1 – 0 | 4 – 0 | 6 – 0 |
|  אירלנד | 14 | 10 | 4 | 2 | 4 | 16 | 17 | -1 |  | 1 – 6 | 1 – 2 | 2 – 2 | — | 3 – 1 | 3 – 0 |
|  קזחסטן | 5 | 10 | 1 | 2 | 7 | 6 | 21 | -15 |  | 0 – 3 | 0 – 1 | 0 – 0 | 1 – 2 | — | 2 – 1 |
|  איי פארו | 1 | 10 | 0 | 1 | 9 | 4 | 29 | -25 |  | 0 – 3 | 1 – 2 | 0 – 3 | 1 – 4 | 1 – 1 | — |
גרמניה העפילה ישירות למונדיאל ושוודיה העפילה לפלייאוף היבשתי.